Noi reguli în sala de judecată. Audierile se vor face prin Skype sau Zoom.
Instanțele de judecată vor funcționa după reguli speciale pe timpul stării de alertă. Noile reguli au fost discutate în ședința Guvernului de miercuri seară. Măsurile se vor aplica pentru cauzele civile și cele penale.
Până să alungăm serviciile din Justiție, aducem onlineul în sala de judecată. Audierile din procese pot fi făcute prin videoconferință, conform unei legi adoptate aseară de guvern.Și avocatul va putea participa la proces de la distanță, prin Skype sau Zoom. Iar actele vor putea fi trimise pe e-mail. Și să știi că o persoană aflată în izolare din cauza coronavirusului poate să ceară amânarea ședinței.Noile reguli vin și după ce Bogdan Marin, judecător la Tribunalul București, s-a stins la 47 de ani, în urma contaminării cu SARS-COV-2.